**ПРИЛОЖЕНИЕ № 7**

Информация съгласно становище изх. № ОВОС-88/09.02.2021 година на МОСВ, касаеща дейностите с отпадъци

1. *Обосновка за количествата и откъде ще бъдат доставяни отпадъците за термични третиране.*

Подробна обосновка за количествата RDF, предвидени за оползотворяване чрез изгаряне в инсталациите е представена в Приложение № 5 към уведомлението. Подробно са описани необходимите количества RDF за всеки един от режимите на експлоатация на топлинните мощности (ЕК1 и ЕК2) на база осигуряване на съответната топлинна мощност от изгарянето на отпадъци.

Дружеството притежава сключено споразумение за доставка на RDF с ДЗЗД „БТТ САДИНА 2019“ – Приложение № 7.1 към настоящата информация.

1. *Доказателства, че площадката има достатъчен капацитет за съхраняване на заложените количества отпадъци, които ще бъдат доставяни за термично третиране*

С Условие 11.5.4. от Решение №510-Н1-И0-А1/2019 год. са разрешени следните площадки:

|  |  |  |  |
| --- | --- | --- | --- |
| **Код** | **Наименование** | **Максимално моментно количество (моментен капацитет), тона** | **Площадка** |
| 02 01 03 | Отпадъци от растителни тъкани | 5150 | №14 |
| 02 01 07 | Отпадъци от горското стопанство |
| 02 03 04 | Материали, негодни за консумация или преработване |
| 03 01 01 | Отпадъци от корк и дървесни кори |
| 03 01 05 | Трици, талаш, изрезки, парчета, дървен материал, проскости от дървесни части и фурнири, различни от упоменатите в 03 01 04 |
| 03 03 01 | Отпадъчни кори и дървесина |
| 19 12 10 | Запалими отпадъци (RDF-модифицирани горива получени от отпадъци) |
| 19 12 10 | Запалими отпадъци (RDF-модифицирани горива получени от отпадъци | 2160 | №17 |

**Площадка за предварително съхранение № 14:**

Отпадъци от растителни тъкани (Код 02 01 03); отпадъци от горското стопанство (Код 02 01 07); материали, не годни за консумация или преработване (Код 02 03 04); отпадъци от корк и дървесни кори (Код 03 01 01); трици, талаш, изрезки, парчета, дървен материал, талашитени плоскости и фурнири, различни от упоменатите в 03 01 04 (Код 03 01 05); отпадъчни кори и дървесина (Код 03 03 01); отпадъци с код 19 12 10 (RDF-модифицирани горива, получени от отпадъци).

Общата площ на разрешената площадка е 5 650 кв.м., като на нея има възможност за съхраняване на до 5150 т биомаса, използвана, като гориво или 5150 т RDF-модифицирани горива.

**Площадка за предварително съхранение № 17** за съхранение само на RDF-модифицирани горива.

Капацитет на площадката – площадката е с размери: 11х190 m и височина 10 m и максимална вместимост 1 600 m3, като половината от нея е за съхранение на отпадък с код 19 12 10. Максималния моментен капацитет е 2160 тона RDF-модифицирани горива.

Видно от представените данни е, че на територията на обекта са осигурени достатъчни площи за съхранение на биомаса и RDF-модифицирани горива, необходими за работа на ЕК1 или ЕК2.

Обръщаме внимание, че не се предвижда едновременна работа на ЕК1 и ЕК2, т.е. отредените и разрешени площи за съхраняване на биомаса и RDF-модифицирани горива, ще бъдат достатъчни за осигуряване на нормалното и регулярно подаване на биомаса и/или отпадъци към топлинните мощности.

1. *Доказателства за приключена процедура по охарактеризирането на отпадъците, генерирани от производствените дейности за съвместно изгаряне, с кодове 19 01 12 и 10 01 17, с изпратени в предходни месеци Планове за вземане на проби до ИАОС гр. София със становище на РИОСВ-Стара Загора*

С писмо с Изх. № 2448/12.10.2020 год. от ИАОС са съгласувани планове за вземане на проби за изпитване на отпадъци с цел основно охарактеризиране, с кодове 10 01 17 и 19 01 12, които се генерират от дейността на „Топлофикация Сливен” ЕАД. Предстои Плановете със съответните дати за проби да бъдат изпратени. Към момента скарата към ЕК2 е в ремонт и няма образуване на тези отпадъци, което възпрепятства приключване на процедурата по охарактеризирането им (Приложение № 7.2. Писмо на ИАОС за съгласуване).

1. *Информация за етапа на завършеност на депото за неопасни производствени отпадъци, което до средата на миналата година е декларирано в период на изграждане*

В момента тече процес на изграждане на Депото за неопасни отпадъци. Изграждането ще продължи до края на 2021 година и процедурата за получаване на Акт 16.

1. *Ще бъдат ли предавани отпадъци за обезвреждане извън територията на площадката на лица, притежаващи разрешение по чл. 67 от ЗУО или КР.*

Отпадъците образувани след съвместното изгаряне на въглища и RDF са с код 10 01 17-увлечена/летяща пепел от процеси и съвместно изгаряне, различни от упоменатите в 10 01 16 и 19 01 12- дънна пепел и шлака, различна от упоменатите в 19 01 11. Отпадък с код 10 01 17 след отделяне се транспортира към площадката за предварително съхранение към Депото. Отпадък с код 19 01 12 след отделяне се съхранява на площадка за временно съхранение на територията на централата. За този отпадък (код 19 01 12) е сключен и договор с „Костинброд Еко” АД (Приложение № 7.3.)

1. *Доказателства, че площадката е в съответствие с установените коефициенти на използваемост на територията на площадката, определени в Приложение № 1 към Наредба № 7/2003 г.*

Съгласно цитираното приложение № 1 към Наредба № 7/2003 година минималният коефициент на използваемост на площадката за дейности по т.2 следва да е 0,80. Съгласно действащ ПУП-ПЗ за територията на обекта Кинт е до 80%, като територията е отредена за предимно производствена.

Площадката е в съответствие с установените коефициенти на използваемост за дейността.

В Приложение № 7.4. е представена заверена от общината извадка на действащия ПУП-ПЗ за обекта.

1. *Как ще се осигури липсата на миризми извън територията на площадката?*

В хода на съвместната процедура по ОВОС и КР ще бъдат разгледани и подробно оценени източниците на миризми от дейността и възможността за тяхното разпространение извън обекта.

Предвидено е да бъде изготвен анализ и на прилаганите към момента мерки (съгласно СУОС към действащо комплексно разрешително) и оценка за ефективността им.

1. *Налична ли е към момента система за автоматично преустановяване на подаването на отпадъци в съответствие с чл. 14 на Наредба № 4/2013 година, в изпълнение на дадено предписание от РИОСВ-Стара Загора.*

Да, към момента е налична и въведена в експлоатация, системата за автоматично преустановяване на подаването на отпадъци.

В Приложение № 7.5. представяме оригинал и превод на доставчика на оборудването.

ПРИЛОЖЕНИЯ

Приложение № 7.1 Сключено споразумение за доставка на RDF с ДЗЗД „БТТ САДИНА 2019“

Приложение № 7.2. Писмо на ИАОС за съгласуване на планове за вземане на проби за изпитване на отпадъци с цел основно охарактеризиране, с кодове 10 01 17 и 19 01 12

Приложение № 7.3. Договор с „Костинброд Еко” АД

Приложение № 7.4. Заверена от общината извадка на действащия ПУП-ПЗ за обекта

Приложение № 7.5. Оригинал и легализиран превод на декларация за осигурена система за автоматично преустановяване на подаването на отпадъци от доставчика.